recursal/SuperWikiNEXT-32B huggingface dataset:
Palais Thurn und Taxis i Frankfurt am Main var lokale for Forbundsdagen for Det tyske forbund**Forbundsdagen** var navnet på det øverste organ for Det tyske forbund.

Fra 1815 til 1848 og fra 1851 til 1866 var denne forbundsdagen den eneste sentrale institusjon som var ansvarlig for hele Tyskland. Forbundsdagen ble dannet etter en beslutning av Wienerkongressen. Wienerkongressen skulle skape en ny fred for Europa og en ny forfatning for Tyskland. Medlemmene av det tyske forbundet som besto av fire bystater og 37 fyrstedømmer,klarte imidlertid ikke å bli enige om en gjenoppretting av det keiserriket som ble oppløst i 1806.

Forbundsdagen for Det tyske forbund var en forsamling av representanter for medlemsstatene og skulle tre istedenfor den tidligere sentrale keisermakt.

Palais Thurn und Taxis i Frankfurt am Main ble sete for Forbundsdagen for Det tyske forbund og denne møttes ukentlig der fra 5. november 1816.

Etter marsrevolusjonen i Tyskland (revolusjonen 1848/49) oppløste Forbundsdagen seg i juli 1848 og overdro sin myndighet til nasjonalforsamlingen kalt Frankfurtparlamentet som var det første tyske parlament valgt gjennom frie valg. Etter revolusjonen ble imidlertid Forbundsdagen igjen samlet i september 1850. Endelig oppløst ble den først etter at Det tyske forbund ble oppløst i 1866 og Frankfurt var annektert av Preussen. Forsamlingens myndighet gikk over til det riksdagen for det nordtyske forbund og etter den tyske samling i 1871, til riksdagen for det tyske keiserriket.

Se også
-------

* Riksdagen (Det tysk-romerske rike)
* Frankfurtparlamentet
* Riksdagen (Det nordtyske forbund)
* Riksdagen (Det tyske keiserrike)
* Riksdagen (Weimarrepublikken)
* Riksdagen (Nasjonalsosialistisk)
* Forbundsdagen

Referanser
----------

1. ↑  Arnulf Scriba (10. oktober 2014). «Die Deutsche Bundesakte von 1815». LeMO - Deutsches Historisches Museum. Besøkt 10. oktober 2015.

Portal: Tyskland

|  |  |
| --- | --- |
| Oppslagsverk/autoritetsdata | Store norske leksikon
 |
Fanen til FLTs avdeling 4 Oslo i en demonstrasjon i 2015.
**Forbundet for Ledelse og Teknikk (FLT)** er et norsk, LO-tilknyttet fagforbund som ble opprettet i 1951 og organiserer to hovedgrupper; arbeidsledere og tekniske funksjonærer i tekniske stillinger i privat virksomhet. Den siste gruppen er inndelt i ingeniører og teknikere, laboranter, optiske tegnere og tekniske funksjonærer. Forbundet organiserer også i attføringsbransjen, samt teknisk personell innenfor Statens veivesen.

FLT har om lag 21 000 medlemmer (2015), og utgir medlemsbladet *Ledelse og Teknikk*. 

Forbundsleder er Ulf Madsen. Han har vært forbundsleder fra 2017.

Addisco
-------

I 1999 stiftet FLT aksjeselskapet Addisco. Dette utdanningsselskapet skulle tilby kurs og utdanningstilbud til FLTs medlemmer. Addisco, som er heleid av forbundet, gir en rekke utfordrende utdanningstilbud og en kan ta utdanning fra fagbrev til master, uten noen egenandel. Addisco forvalter og administrerer FLTs støtteordning for etter- og videreutdanning. Addisco ble opprettet 21. mai 1999. Daglig leder i Addisco er Nina Henriksen. Styreleder i Addisco er Ulf Madsen.

Referanser
----------

1. ↑  «Madsen vant valgthrilleren i FLT». 7. november 2017. Besøkt 11. november 2017.

Eksterne lenker
---------------

* (no) Offisielt nettsted Rediger på Wikidata
* (no) Forbundet for Ledelse og Teknikk på Twitter Rediger på Wikidata

* (no) Forbundet for Ledelse og Teknikk på Facebook Rediger på Wikidata

* (no) Forbundet for Ledelse og Teknikk på Instagram Rediger på Wikidata

| * v
* d
* r
Landsorganisasjonen i Norge |
| --- |
| Fagforbund | 
* Arbeiderbevegelsens Presseforbund
* Creo – forbundet for kunst og kultur
* EL og IT Forbundet
* Fagforbundet
* Fellesforbundet
* Fellesorganisasjonen
* Forbundet for Ledelse og Teknikk
* Forfatterforbundet
* Handel og Kontor i Norge
* Industri Energi
* Kabinansattes Forbund
* Norges offisers- og spesialistforbund
* Norsk Arbeidsmandsforbund
* Norsk Fengsels- og Friomsorgsforbund
* Norsk Flygerforbund
* Norsk Jernbaneforbund
* Norsk Lokomotivmannsforbund
* Norsk Manuellterapeutforening
* Norsk Nærings- og Nytelsesmiddelarbeiderforbund
* Norsk Sjømannsforbund
* Norsk Sjøoffisersforbund
* Norsk Tjenestemannslag
* Norske Dramatikeres Forbund
* Norske Idrettsutøveres Sentralorganisasjon
* Skolenes Landsforbund

 |  |
| Kartell | 
* LO Stat

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
***Her Second Husband*** er en amerikansk stumfilm fra 1917 regissert av Dell Henderson.

Handling
--------

John Kirby er alt for opptatt av forretninger til å tenke over alvoret i kona Helens innvendinger mot alle forretningspartnerne og deres elskerinner som kommer til middag hos dem hele tiden. Kirby gir Helen ultimatum om å akseptere status quo, eller søke om skilsmisse. Hun tar ut skilsmisse fra ham, og skaffer seg en stilling som stenograf på kontoret til en av ektemannens venner.[]

Men hun forlater jobbe, etter at han har gjort romantiske fremskritt mot henne. Helen finner deretter jobb som modell for en kjole-butikk, og blir snart invitert av en av de andre kvinnene til å delta på et maskerade-ball. Helen sier enig, men den tidligere ektemannen hennes er også til stede. Men Helen kan ikke identifisere ham fordi de går med masker. Men Kirby mistenker at hun er hans eks-kone.[]

Rolleliste
----------

* Edna Goodrich som Helen Kirby
* William B. Davidson som John Kirby
* Richard Neill som Richard Stone
* Miriam Folger som Celeste Valdane

Referanser
----------

1. ↑  HER SECOND HUSBAND

Eksterne lenker
---------------

* (en) *Her Second Husband* på Internet Movie Database Rediger på Wikidata

* (en) *Her Second Husband* på AllMovie Rediger på Wikidata
**Hans Ludvig Lorentzen** (født 1. november 1840 i Holmestrand, død 10. november 1905) var en norsk skipsreder i Holmestrand og Brasil.

Lorentzen dro til sjøs i ung alder, og førte i 1864 galeasen «Soler». Året etter kjøpte han skipet, og førte det mellom Harlingen og Norge. Han tjente gode penger på å føre trelast til Nederland, og utvidet siden flåten med flere skonnerter.

I 1871 tok han førerposten på Winge & Co.s dampskip «Kristiania». Etter en tid på land gikk han igjen til sjøs som skipsfører på «Drammen», før han i 1891 lot bygge dampskipet «Norte» for fart på Brasil. I 1896 lot han bygge dampskipet «Rio», og i 1905 dampskipet «Ipu». Disse gikk under brasiliansk flagg, og på slutten av livet ble også Lorentzen brasiliansk statsborger med tilholdssted i Rio de Janeiro.

Han var far til skipsreder Øivind Lorentzen og farfar til Erling Lorentzen. Han var gift med Thala Margrethe Bredrup (1849–1941).

Referanser
----------

1. ↑   eriksens.net[Hentet fra Wikidata]
2. ↑   Dagens Næringsliv, side(r) 2, utgitt 15. november 1905[Hentet fra Wikidata]
3. ↑   Aftenposten, side(r) 3, type referanse dødsannonse, utgitt 12. november 1905[Hentet fra Wikidata]
4. 1 2  «Skipsreder H L. Lorentzen». *Norges Sjøfartstidende*, 15. november 1905.
5. ↑  I. F. Lorentzen (1913). Holmestrandsfamilien Lorentzen. En borgerslekt gjennem 300 aar. Kristiania.

|  |  |
| --- | --- |
| Oppslagsverk/autoritetsdata | Geni
 |
Utkikk i Connemara nasjonalpark.
**Nasjonalparkene i Irland** er naturområder som i republikken Irland tar ansvar for å verne som viktige naturverdier. I 2007 var det seks områder som hadde fått status som nasjonalpark, etter *International Union for the Conservation of Nature* (IUCN) definisjon fra 1969. Den eldste er Killarney nasjonalpark som ble opprettet i 1932. 

Størst er Wicklowfjellenes nasjonalpark som har et areal på 205 km². Minst er Burren nasjonalpark som har et areal på 15 km². Den siste som ble opprettet var Wild Nephin nasjonalpark i 1998, (tidligere omtalt som Ballycroy). 

I den britiske provinsen Nord-Irland er det ingen nasjonalparker, men flere områder er vernet som «Område med spesielt vakker natur» (*Areas of Outstanding Natural Beauty*).

Liste over irske nasjonalparker
-------------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Namn | Bilde | Grevskap | Areal(km²) | Opprettet |
| --- | --- | --- | --- | --- |
| Connemara nasjonalpark |  | Galway | 30 | 1990 |
| Glenveagh |  | Donegal | 170 | 1984 |
| Killarney |  | Kerry | 105 | 1932 |
| Burren nasjonalpark |  | Clare | 15 | 1991 |
| Wicklowfjellene nasjonapark |  | Wicklow | 205 | 1991 |
| Wild Nephin |  | Mayo | 150 | 1998 |

Referanser
1. ↑  «United for Life & Livelihoods», *IUCN*
2. ↑  Wicklow Mountains National Park
3. 1 2  Wild Nephin National Park
4. ↑  Areas of outstanding natural beauty (AONBs): designation and management, *GOV.UK*

Eksterne lenker
* (en) National parks of Ireland – kategori av bilder, video eller lyd på Commons Rediger på Wikidata
* Offisielt nettsted, *Nationalparks.ie*

 |
**Hans Ludvig Fredheim** (født 18. juni 1953) er en lokalforfatter fra Trautskogen ved Bruvoll i Nord-Odal kommune.

Fredheim bor på et småbruk på Trautskogen i Nord-Odal, Han arbeider som lærer, men andre helga i juli inviterer han og kona Marit til slåttonn «Rotlaushælja» med høyhesjing på småbruket.

Fredheim skriver tekster av mange slag. Disse framfører han i mange sammenhenger; alene eller sammen med kor, musikere og andre samarbeidspartnere på en rekke arrangementer.

Han har skrevet en rekke sangtekster som er tonesatt og gitt ut på cd-er med visegruppa Villslusk der han er et av medlemmene: *Et år langs linna*, *- langs linna vil villblomma vækse, Sånn passe* og jule-cd-ene *Stjerner skal skinne* og *God jul! Hilsen Villslusk*.
Flere av tekstene finnes også med melodier på cd-en *Novemberlengsel* fra 2001.
Høsten 2004 medvirket han med sang og deklamasjon på *Skoggangssang*, en cd med tekster av lyrikeren Jakob Lishaugen.
Han er en medlem i visegruppa Tre Skalder, der han deltar med sang og tekster. De ga ut cd-en *Til ettertanke og en god del tankeløst* i 2011 og cd-en *Hva skal du bruke den til* i 2015. I 2017 ga han ut albumet *Med hånda på klinka* sammen med bluesmusikeren Arne Fjeld Rasmussen.

Fredheim er medlem av Hedmark Forfatterlag, og i 2012 mottok han Nord-Odal kommunes kulturpris.

Bibliografi
-----------

* 2001: *Sløttønntid : på lja-stubb med bevende hjerter* (dikt)
* 2002: *Trautskogen i Nord-Odal : skisser og bilder frå en krets : med skogingen langs væg og sti, i ni og gammal tid*
* 2007: *Flyktningetransporten over Trøftskogen i Nord-Odal*
* (2010): "Kanskje var det ei gnist likevæl" Samtaler med lyrikeren Jakob Lishaugen.
* (2011): "Av Guds nåde, til Guds ære" Historia til Trøftskogen kapell.
* (2013): "Det visuelle rommet. Naturen i vårt indre og ytre landskap". I samarbeid med kunstneren Ivar Nordhagen.

Referanser
----------

1. ↑  Odalsnytt 9.7.2007: *Sløttønnhælj på Skogen* Arkivert 2. oktober 2013 hos Wayback Machine.
2. ↑  Program for tundagene på Odalstunet 2005[*død lenke*]
3. ↑  Odalsnytt 4.7.2007: *Sammarskvæll på butråppa*[*død lenke*]
4. ↑  «Blåtoner og nostalgi fra Odalen». *glomdalen.no*. 18. mars 2018. Besøkt 15. april 2023.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI
 |
***Her Moment*** er en amerikansk stumfilm fra 1918.

Handling
--------

I en liten rumensk landsby blir bondepiken Katinka Veche forelsket i Jan Drakachu, en ung mann som bruker dagene sine på å studere. Jan blir tildelt et stipend til et amerikansk universitet. Etter å ha blitt uteksaminert, blir han snart en vellykket ingeniør. Samtidig bor Katinka fremdeles i landsbyen, frem til hun blir solgt til slaveri av sin grusomme far.

Den nye eieren hennes, Victor Dravich, tar henne med til Syria - hvor han slår henne, og tvinger henne til å bli hans elskerinne. Etter at huset blir raidet, tar Dravich henne med seg på sine reiser rundt i verden. De slår seg til slutt ned i en liten gruve-leir i Arizona. Katinka får øye på Jan der, men hun er alt for skamfull til å snakke med ham. Men etter at Dravich blir drept, ønsker Katinka å reise sammen med Jan til New York.

Skuespillere
------------

* Anna Luther som Katinka Veche
* William Garwood som Jan Drakachu
* Alida B. Jones som Minka
* Anne Schaefer som moren til Jan
* Frank Brownlee som Victor Dravich
* Bert Hadley som Boris
* J. L. Franck som pastor Benoni
* William Lowery som Ulaf
* William Bytell som Sherwin Matthews
* Leon De La Mothe som Sando Gryj
* Eugene Owen som Warren McLeod
* Scott R. Beal som Roy Clint
* Murdock MacQuarrie som Mr. Johnson

Referanser
----------

1. ↑  Her Moment
2. ↑  HER MOMENT

Eksterne lenker
---------------

* (en) *Her Moment* på Internet Movie Database Rediger på Wikidata

* (en) *Her Moment* på AllMovie Rediger på Wikidata

* (en) *Her Moment* på Silent Era Rediger på Wikidata
**John Garstang** (født 5. mai 1876 i Blackburn, død 12. september 1956 i Beirut) var en britisk arkeolog.

Liv og virke
------------

### Bakgrunn

John Garstang var sønn av Walter Garstang fra Blackburn og var yngre bror av professor Walter Garstang, som var marinbiolog og zoolog. Han fikk sin utdannelse ved Queen Elizabeth's i Blackburn og Jesus College i Oxford. Etter matematiske studier i Oxford vendte han sin interesse mot arkeologien.

### Karriere

Fra 1897 til 1908 var han med eller ledet utgravninger av romerske anlegg i Storbritannia, i Egypt, Nubia, Lilleasia og nordlige Syria; i Sudan og Meroe mellom 1909 og 1914, så i Palestina i Ashkelon (1920–1921) og ved Jeriko (Tell es-Sultan) i 1930–1936.[]

Han forestod utgravningene av det hetittiske Sakje-Genzi i Lilleasia i 1908 og 1911. 

Garstang var fra 1907 professor ved universitetet i Liverpool. I årene 1920-26 var han leder for det britiske *Department of achæology* i Jerusalem. Dessuten var han leder for British School of Archaeology in Jerusalem (1919–1926). Han underviste ved egyptologiavdelingen da den ble etablert i 1920-årene. En av hans studenter var den senere ledende koptologen Pahor Labib, som ble leder for *Coptic Museum* i Kairo.

Senere, i 1947, grunnla Garstang *British Institute of Archaeology* i Ankara og var dets første direktør (han ble etterfulgt av Seton Lloyd).[]

Blant Garstangs skrifter, som behandler emner innen egyptisk og hettitisk arkeologi og historie, kan nevnes *The Burial Customs of Ancient Egypt* (1907), *The Land of the Hittites* (1910), samt *The Hittite Empire* (1929).

Verker i utvalg
---------------

* *The Foundations of Biblical History: Joshua and Judges*
* *The Land of the Hittites* (1910)
* *The Hittite Empire* (1929)
* Medarbeider til *Index of Hittite Names* (1923)
* *Mahâsna and Bêt Khallâf* (1902)

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   annuaire prosopographique: la France savante, CTHS person-ID 115411, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6bc82jr, besøkt 9. oktober 2017[Hentet fra Wikidata]
4. ↑  Gurney, O. R. «Garstang, John Burges Eustace (1876–1956)». *Oxford Dictionary of National Biography (online edition)*. Oxford University Press. Besøkt 23. juli 2007.
5. ↑  Martin Krause, Essays on the Nag Hammad Texts - In Honour of Pahor Labib, Brill, Leiden, 1975, s. 1

Litteratur
----------

* *Svensk uppslagsbok*, Malmö 1932

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** ICCU **·** CiNii
 |
**Valland** er i den gammelnorske og -islandske litteraturen et alminnelig navn på den vestlige del av Frankrike, nemlig Poitou, Bretagne og særlig Normandie.

Benevnelsen kommer av folkenavnet *valer*, som i *Wales*, men ble siden brukt om keltere i alminnelighet. Navnet kunne dermed brukes om såvel Wales som om Belgia, Nord-Italia og Nord-Frankrike. Siden nordboerne med tiden kom mest i berøring med sistnevnte land, særlig gjennom erobringen av Normandie, ble det Frankrike som oftest omtaltes som Valland.

Ettersom de fleste områdene bebodd av keltere etterhvert ble romaniserte, kom ordene valer og Valland til å betegne personer av romansk opphav og land med romanske innbyggere. Jf. ordet *valnøtt*, dvs. fransk eller italiensk nøtt. De tyske formene av ordet er *wälsch*, *welsch* og *Welschland*. Disse formene finnes i nyere tid av og til også i Norden som *velsk* og *Velskland*.

Etymologi
---------

Ordet finnes i andre germanske språk, som i engelsk *Welsh*, og, som nevnt, i tysk. Det kommer av det germanske \**Walha*, et navn germanerne ga sine keltiske naboer, og som igjen muligens stammer fra navnet på en keltisk stamme kjent for romerne som Volcae. I dets senere betydning, om de romanske folkene, har ordet gitt opphav til ikke bare Wales, men også Vallonia. Den tysktalende befolkningen i Sveits omtaler de fransktalende som *Welsche*.

Slaverne overtok ordet fra goterne (\**walhs*) som betegnelse for de romanske folk, men ordet har senere fått forskjellige betydninger i de forskjellige slaviske språkene. På denne kanten ga ordet opphavet til Valakia i Romania. Fra slaverne gikk ordet videre til ungarerne (*Oláh*) og grekerne (Βλάχοί), og ble brukt om de romanske folkene på Balkan.

Eksterne lenker
---------------

* The Vlach Connection
**John Gorrie** (født 11. august 1932 i Hastings i East Sussex i England) er en regissør.

Han begynte sin karriere som skuespiller før han fikk jobb som assisterende scenemester hos BBC. Der tok han BBCs regissørkurs i 1963 og hans første jobber som regissør var på såpeoperaen *Compact* og antologiserien *Suspense*. Gorrie regisserte deretter *Doctor Who*-historien *The Keys of Marinus* som han i utgangspunktet var motvillig til å gjøre fordi han ville regissere innspillinger av klassikere.

Han har også regissert episoder av *Out of the Unknown*, *Edward the King* (som han også var medforfatter på), *Play of the Month*, *Play for Today* og *Tales of the Unexpected*.

Referanser
----------

Eksterne lenker
---------------

* (en) John Gorrie på Internet Movie Database Rediger på Wikidata

* (sv) John Gorrie i Svensk Filmdatabas Rediger på Wikidata

* (en) John Gorrie på AllMovie Rediger på Wikidata

* (en) John Gorrie hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
***Her Great Match*** er en amerikansk stumfilm fra 1915, regissert av René Plaissetty.

Handling
--------

Prins Adolph av Syravia møter Jo Sheldon, en sjarmerende amerikansk ung kvinne, mens han er på en fornøyelsesreise gjennom Amerika. En tid senere, ved en veldedighetsfest, møtes de igjen og blir raskt forelsket. I mellomtiden har Mrs. Sheldon, stemoren til Jo, store problemer på grunn av sin dype gjeld - og hun ute av stand til å betale tilbake kreditorene sine.

Prinsen mottar en melding om at faren hans, kongen, er døende. Han informerer Jo om at han må reise hjem umiddelbart, og ber henne vente på at han kommer tilbake. Men når han kommer tilbake til hjemlandet, oppdager han faren sin som lever i beste velgående. Beskjeden om at han var veldig syk var bare et påskudd for å få sønnen sin hjem. Men Adolph forsøker å overtale sin yngre bror til å regjere i hans sted, for så å rømme til Amerika. Han ønsker å ofre tronen, og bli amerikansk statsborger.

Skuespillere
------------

* Gail Kane som Jo Sheldon.
* Vernon Steele som prins Adolph.
* Ned Burton som Mr. Bote.
* Clarissa Selwynne som Mrs. Sheldon.
* Lawrence Grattan som Mr. Sheldon.
* Julia Hurley som grevinne Louise.

Referanser
----------

1. ↑  HER GREAT MATCH

Eksterne lenker
---------------

* (en) *Her Great Match* på Internet Movie Database Rediger på Wikidata

* (en) *Her Great Match* på AllMovie Rediger på Wikidata
**John Gidman** (født 10. januar 1954 i Liverpool) er en tidligere engelsk fotballspiller, som gjennom 18 år spilte i flere engelske klubber.

Han begynte karrieren på Liverpools ungdomslag, men spilte aldri førstelagskamper for Liverpool. I 1971 gikk han til Aston Villa. I Villa vant han Ligacupen i 1977. Han spilte 197 ligakamper fram til 1979 da han ble kjøpt av Everton for £650 000. Han spilte 64 ligakamper før han ble Ron Atkinsons første kjøp i Manchester United i 1981. Han ble kjøpt for £450 000, i en byttehandel som gjorde at Mickey Thomas gikk til Everton.

I Manchester United vant han FA-cupen i 1983 og 1985. Han spilte 120 Manchester United-kamper fram til 1986, da han gikk til naboene Manchester City. Han spilte to sesonger i Manchester City, som også rykka ned til 2. divisjon i denne perioden. Han spilte også i Stoke City og Darlington før han la opp.

John Gidman spilte én landskamp for England.

Eksterne lenker
---------------

* (en) John Gidman – Transfermarkt Rediger på Wikidata

* (en) John Gidman – Soccerbase.com Rediger på Wikidata

* (en) John Gidman – FootballDatabase.eu Rediger på Wikidata

* (en) John Gidman – EU-Football.info Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Valkyriegata** (1–21, 2–8) er en gate på Majorstuen i bydel Frogner i Oslo. Den går fra krysset ved Bogstadveien og Sorgenfrigata, der Bogstadveien gjør en knekk mot nordvest, mens Valkyriegata fortsetter rett frem for Bogstadveiens tidligere løp, og til Harald Hårfagres gate. Fortsettelsen av gateløpet deretter kalles Slemdalsveien.

Gaten fikk navn i 1896 etter valkyrjene i norrøn mytologi, som også gir navn til plassen ved begynnelsen av gaten.

Bebyggelsen langs gaten er overveiende bygårder med forretninger i gateetasjen og leiligheter i øvrige etasjer. Langs sørvestsiden utenfor Kirkeveiringen er Majorstuen T-banestasjon og en drosjeholdeplass. Det går trikk langs den delen som er innenfor Kirkeveiringen, og ut i Kirkeveien mot Frogner plass.

Kilder
------

* Knut Are Tvedt, red. (2010). «Valkyriegata». *Oslo byleksikon* (5. utg.). Oslo: Kunnskapsforlaget. s. 607. ISBN 978-82-573-1760-7.

Eksterne lenker
---------------

* «Oslo kommune – Bydelsoversikt (V)». Oslo kommune. Arkivert fra originalen 29. juli 2014. Besøkt 22. august 2015.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Luca Pacioli** (født i 1445 i Borgo San Sepolcro (senere Sansepolcro) i Toscana, død 1517, mest sannsynlig også i San Sepolcro) var italiensk matematiker og fransiskanermunk. For ettertiden refereres han ofte til som «bokføringskunstens far» fordi han var den som gjorde det Venetianske System for Bokføring kjent for allmuen, gjennom sin beskrivelse av dobbelt bokholderi i utgivelsen *Summa de arithmetica, geometria, proportioni et proportianalita* (*Summa*)*,* fra 1494. Prinsippene Pacioli beskriver er de samme som benyttes av regnskapsførere den dag i dag og utgivelsen anses å være viktig for den kommersielle utviklingen som fulgte. 

Summa var mye mer enn beskrivelsen av Det Venetianske System. Den var først og fremst en avhandling om matematiske prinsipper forklart på en folkelig måte. Pacioli arbeidet med Summa gjennom mange tiår og den anses som hans hovedverk. Utgivelsen befestet hans posisjon som en fremragende matematiker og pedagog, egenskaper som tok ham til Milano hvor han samarbeidet med Leonardo da Vinci fra 1496-98. Pacioli lærte da Vinci matematikk og da Vinci bidro med illustrasjoner til Paciolis *De Divina Proportione* (De Guddommelige Proporsjoner), skrevet i Milano i denne perioden, utgitt i Venezia i 1509.

Referanser
----------

1. 1 2 3 4 5   Dizionario Biografico degli Italiani, oppført som PACIOLI, Luca, Dizionario biografico degli italiani luca-pacioli, utgitt 2014, besøkt 5. april 2022[Hentet fra Wikidata]
2. 1 2   MacTutor History of Mathematics archive, MacTutor-identifikator Pacioli, besøkt 5. april 2022[Hentet fra Wikidata]
3. ↑   Treccani's Enciclopedia on line, oppført som Paciòli, Luca, Treccani-ID luca-pacioli, besøkt 5. april 2022[Hentet fra Wikidata]

  


|  |  |
| --- | --- |
| Oppslagsverk/autoritetsdata | Encyclopædia Britannica **·** MacTutor **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** MGP **·** NDL **·** NKC **·** ICCU **·** BNE **·** CiNii
 |
***Xanadu*** er en amerikansk romantisk musikal- og fantasyfilm fra 1980 med Olivia Newton-John og Michael Beck i hovedrollene. Regi er ved Robert Greenwald. 

Tittelen refererer til diktet Kubla Khan, av Samuel Taylor Coleridge. Diktet henspiller på den legendariske kinesiske byen Xanadu, som gikk inn i diktningen som en metafor for et sted fullt av prakt og velstand.

Musikken er ved kjente popartister som blant annet Olivia Newton-John, ELO og Cliff Richard.

Handling
--------

Kira (Olivia Newton-John) er en guddommelig, rulleskøytende kvinne som plutselig dukker opp på et platecover uten at hun var til stede da fotografen tok bildet. Maleren Sonny (Beck) får i oppdrag å forstørre coveret, og etter hvert oppstår det søt musikk mellom ham og kvinnen som han ikke er sikker på er virkelig eller ei.

Hovedbudskapen i filmen er å holde fast på drømmene sine.

Om filmen
---------

Filmen ble slaktet av kritikerne og vant den tvilsomme Razzie Award for verste regi. Den ble i tillegg nominert i seks andre kategorier. På Rotten Tomatoes har den fått 39%. Filmen gjorde det heller ikke merkbart bra på kinoene, men sountrack-albumet til filmen ble en stor suksess. Albumet inneholdt 20 singler, hvorpå *Magic* og *Xanadu* gjorde det best. 

VGs anmelder gav den terningkast tre.

Olivia Newton-John ble nominert til en Grammy for sangen *Magic*.

I rollene
---------

* Olivia Newton-John : Kira
* Gene Kelly : Danny McGuire
* Michael Beck : Sonny Malone
* James Sloyan : Simpson
* Dimitra Arliss : Helen
* Katie Hanley : Sandra
* Fred McCarren : Richie
* Ren Woods : Jo

Referanser
----------

1. ↑  Rotten tomatoes (besøkt 12.2.2016)
2. ↑  VG - Xanadu: Kjedelig larmende (18.02.1981, s.36)

Eksterne lenker
---------------

* (en) *Xanadu* på Internet Movie Database Rediger på Wikidata

* (sv) *Xanadu* i Svensk Filmdatabas Rediger på Wikidata

* (en) *Xanadu* på AllMovie Rediger på Wikidata

* (fr) *Xanadu* på Allociné Rediger på Wikidata

* (nl) *Xanadu* på MovieMeter Rediger på Wikidata

* (en) *Xanadu* på Turner Classic Movies Rediger på Wikidata

* (en) *Xanadu* på American Film Institute Rediger på Wikidata

* (en) *Xanadu* på Rotten Tomatoes Rediger på Wikidata

* (en) *Xanadu* på Metacritic Rediger på Wikidata

* (en) *Xanadu* på Box Office Mojo Rediger på Wikidata

### Nett-TV

* Filmtrailer (Youtube)
* Sangen "Magic". Fremførelse fra 1980 (Youtube)

|  |  |
| --- | --- |
| Oppslagsverk/autoritetsdata | MusicBrainz
 |
Portal: Alternativ behandling

**Feingold-dietten** er en elimineringsdiett opprinnelig utarbeidet av den amerikanske professoren Benjamin Feingold etter at forskning på 1970-tallet syntes å knytte mat og tilsetningsstoffer til hyperaktivitet/ADHD. Ved å eliminere disse matvarene og tilsetningsstoffene skulle dietten angivelig lindre tilstanden.

Det vitenskapelige grunnlaget for dietten er svakt. En metastudie gjort i 1983 konkluderte med at den samlede forskningen som var blitt gjort ikke påviste noen effekt. Det er derimot påvist at pasienter med ADHD rent fysiologisk reagerer annerledes på kunstige fargestoffer sammenlignet med andre, men det er motstridende meninger om hvorvidt dette påvirker sykdommen. EUs matkontrollorgan EFSA har tidligere vurdert å senke ADI (akseptabelt daglig inntak) for kunstige fargestoffer grunnet denne usikkerheten, men har så langt ikke gjort dette.

Dietten kan være livsinngripende for pasientene ettersom den legger en stor begrensning på hvilke matvarer de kan spise. Fagpersoner innen ADHD og autisme har advart mot å sette barn på Feingold-dietten.

I 1978 ble Norsk Feingold Forening opprettet med formål om å spre kunnskap om Feingold-dietten. Denne er senere slått sammen med Norsk Proteinintoleranse Forening.

Referanser
----------

1. 1 2  The Feingold Diet QuackWatch
2. ↑  Feingold Diet Arkivert 17. februar 2019 hos Wayback Machine. Autism Canada
3. ↑  *Atferdsproblemer kan skyldes kosten*, Varingen, 18. okt. 2013
4. ↑  Feingold Diet and Autism Research Autism
5. ↑  Hyperactivity and Diet Treatment: A Meta-Analysis of the Feingold Hypothesis Journal of Learning Disabilities
6. ↑  Kan kunstige fargestoffer trigge ADHD?
7. ↑  *Advarer mot vidunderkurer mot ADHD*, Aftenposten, 8. oktober 2003
8. ↑  Hvordan foreningen startet Arkivert 17. februar 2019 hos Wayback Machine. Norsk Proteinintoleranse Forening

  


| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Pasienttransport** er et begrep som innbefatter transport av pasienter til eller fra sykehus eller lege. Det skjer enten ved at transport rekvireres av sykehuset eller legen, eller ved at pasienten reiser ved egen hjelp. **Pasienttransport** ble tidligere kalt **Syketransport**, men har siden 2008/2009 blitt erstattet av **Pasientreiser**.

I Norge har medlemmer av folketrygden rett til refusjon av nødvendige reiseutgifter i forbindelse med mottak av helsetjeneste. Hovedregelen er at pasienten får dekket utgifter til sin pasientreise med et fast beløp per kilometer, uansett transportmiddel. For å få reisegodtgjørelse, må avstanden til behandlingsstedet være lengre enn ti kilometer hver vei. Reisen må også gå over mer enn én takstsone. 

Det er de regionale helseforetak i Norge som har ansvar for pasienttransport for sine innbyggere.

Kjørekontor for pasienttransport er en avdeling i et helseforetak. Kontoret har ansvar for koordinering og planlegging av rekvisisjonsbaserte pasienttransporter med drosje og fly, lokalt og nasjonalt.

Eksterne lenker
---------------

* Pasientreiser.no

|  |  |
| --- | --- |
| Oppslagsverk/autoritetsdata | NKC
 |
Opprinnelige farge bilde av Nieuport 17 C. 1 jagerfly fra Første verdenskrig
**Nieuport**, senere **Nieuport-Delage**, var en fransk flyprodusent som først og fremst bygde racerfly før første verdenskrig og jagerfly under første verdenskrig og i mellomkrigstiden.

Historie
--------

En Nieuportkatalog for endekkere, ca 1911. Flyet vist er en tidlig versjon av Nieuport 2
### Gustave Delage og verdenskrigen

Et Nieuport 21 jagerfly
Da Franz Schneider forlot bedriften overtok Gustave Delage (ingen forbindelse til Delage bilfabrikk) som sjefkonstruktør i januar 1914. Han begynte å arbeide på en dobbeltdekker-racer med en smalere nedre vinge med et enkelt stag til øvre vinge (mot vanlig to). Dette flyet var ikke klar til å fly før etter at Første verdenskrig hadde begynt, men som Nieuport 10, fikk det en omfattende tjeneste ved Royal Naval Air Service (R. N. A. S.) i Storbritannia og i de franske og russiske flyvåpen. Da Nieuport 10 ble faset ut og erstattet med den kraftigere Nieuport 12, som også ble benyttet av Royal Flying Corps (R.F.C.) og brukt som jagerfly, utviklet Nieuport en forbedret konstruksjon som var spesielt beregnet som jagerfly, Nieuport 11, som ble ansett som en etterfølger av Nieuport 10, som den lignet, bortsett fra størrelsen.

Charles Godefroy flyr et Nieuport jagerfly gjennom Triumfbuen i 1919

Galleri
-------

* Nieuport IV.GNieuport IV.G
* Nieuport VI.HNieuport VI.H
* Nieuport 10 C.1Nieuport 10 C.1
* Nieuport 11 C.1Nieuport 11 C.1
* Nieuport 12 A.2 PrototypeNieuport 12 A.2 Prototype
* Nieuport 16Nieuport 16
* Nieuport 23 C.1Nieuport 23 C.1
* Nieuport 27 C.1Nieuport 27 C.1
* Nieuport 28 C.1Nieuport 28 C.1
* Nieuport-Delage 29 C.1Nieuport-Delage 29 C.1
* Nieuport-Delage SesquiplanNieuport-Delage Sesquiplan
* Nieuport-Delage NiD.62Nieuport-Delage NiD.62

Fly på museum
-------------

Nieuport 2N

Referanser
----------

1. ↑  Munson P.152
2. ↑  Cheesman p.90
3. ↑  Cheesman p. 92

Litteratur
----------

* Cheesman, E.F. (ed.) *Fighter aircraft of the 1914-1918 War*, Letchwordth, Harleyford 1960
* Munson, *Kenneth Pioneer Aircraft* London, Blandford 1969

Eksterne lenker
---------------

* En serie med Nieuport fly fra første verdenskrig
**Galteskjær** er ei lita øy i Paddehavet i Oslofjorden. Øya kalles også Kaffeskjæret, men dette er ikke godkjent av Kartverket. Berggrunnen er skråstilt knollekalk. Høyeste punkt er ca. 2 meter over havet. Ved en kartlegging i 2006 ble det funnet 20 ulike plantearter, med smånesle (Urtica urens) som det mest interessante. Det ble også funnet forvillet asparges her.

Galteskjær er hekkeområde for flere sjøfugler, blant annet makrellterne

Skjæret ble utskilt som eget gårds- og bruksnummer i 1935, med Bekkelagets Vel som eier. På øya sto det tidligere stativ for tørking av fiskegarn.

Se også
-------

* Galteskjær, nordvest for Lindøya i Oslofjorden.

Referanser
----------

1. ↑  Kartverket, faktaark
2. ↑  Anders Often: Planter på Malmøya-arkipelets småøyer og skjær
3. ↑  (no) Galteskjær (Paddehavet) i Miljødirektoratets nettsted Naturbase
4. ↑   Oslomarka - Oslofjorden tredje bind, s. 63, Blix forlag, Oslo 1939

|  |  |
| --- | --- |
| Oppslagsverk/autoritetsdata | Sentralt stedsnavnregister **·** Naturbase
 |
**Karine Nyborg** (født 12. juni 1962) er en norsk forfatter og professor i samfunnsøkonomi. Hun er oppvokst på Ås, har vært bosatt på Holmlia i Oslo, og bor nå i Bærum. 

Nyborg er utdannet sosialøkonom og har jobbet i SSBs forskningsavdeling, ved Stiftelsen Frischsenteret for Samfunnsøkonomisk forskning, og hun har vært gjesteforsker ved Stanford University. I dag er hun professor i økonomi ved Universitetet i Oslo, der hun blant annet underviser i atferdsøkonomi. Hennes forskning er særlig knyttet til sosiale og moralske normer og miljøspørsmål. Hun har vært president i the European Association of Environmental and Resource Economists (2012-2013), leder av det vitenskapelige rådet ved the Beijer Institute of Ecological Economics ved Kungliga Vetenskapsakademien i Stockholm, har deltatt i en rekke norske regjeringsoppnevnte ekspertutvalg (bl.a Petroleumsskatteutvalget og Hagen-utvalget for samfunnsøkonomiske analyser), vært ekspertmedlem i Danmarks Miljøøkonomiske Råd og fast økonomiskribent i Dagsavisen, Dagens Næringsliv og Aftenposten. I 2002 ble hun tildelt Erik Kempe-prisen for beste europeiske forskningsartikkel innen ressurs- og miljøøkonomi. Hun er innvotert medlem i Academia Europaea.

Forfatterskap
-------------

I 2007 kom Karine Nyborg på 2.-plass i Vinduets novellekonkurranse med novellen «Det må være en grunn». I 2010 debuterte hun med novellesamlingen *Ikke rart det kommer kråker*, som ble nominert til Ungdommens kritikerpris og Norlis debutantpris.

Bibliografi
-----------

* *Ikke rart det kommer kråker*, noveller, Aschehoug (2010)
* *Jeg er ikke redd for mørket*, roman, Aschehoug (2013)
* *Stemmer. To stemmer*, essay, Aschehoug (2013)
* *Balladen om den usynlige hånd*, noveller, Aschehoug (2016)

Referanser
----------

1. ↑   www.ae-info.org[Hentet fra Wikidata]

Kilder
------

* Presentasjon av Karine Nyborg i Forfatterkatalogen på Forfattersentrums nettsider

Eksterne lenker
---------------

* Hjemmeside: Karine Nyborg
* Karine Nyborg på Aschehougs hjemmeside Arkivert 4. oktober 2013 hos Wayback Machine.
* Dagbladet, anmeldelse: *Ikke rart det kommer kråker*
* "The Convex Hull Will Always Exist". Novelle, Asymptote Journal
* Karine Nyborg på Google Scholar

  


|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** ORCID **·** SUDOC **·** CRIStin
 |
| Okkupasjonen av Cuba |
| --- |
| Kart over Cuba |
| 

|  |  |
| --- | --- |
| Dato | 1906-1909 |
| Sted | {{{sted}}} |
| Resultat | Amerikansk okkupasjon av Cuba |

 |
| Stridende parter |
| USAs flagg USA | Cubas flagg Cuba |

Amerikansk karikatur utgitt i forbindelse med operasjonen.
**Pasifiseringen av Cuba** var en større amerikansk militæroperasjon som begynte i september 1906 i forbindelse med et regimekollaps på Cuba. Da president Tomás Estrada Palmas regjering falt, beordret USAs president Theodore Roosevelt en invasjon av Cuba for å gjenopprette ro og orden på øya.

Okkupasjonen skulle vare i nesten tre år. Målet med operasjonen var å forhindre utbruddet av en cubansk borgerkrig, å beskytte amerikanske økonomiske interesser, og å tilse at frie valg ble avholdt. Etter at José Miguel Gómez ble valgt i november 1908, ble Cuba ansett som stabilt nok til at USA kunne trekke seg ut, noe som var gjort innen februar 1909.

Referanser
----------

1. ↑  Beede, pg. 28-30
2. ↑  MAJ Bruce A. Vitor II: Under the Shadow of the Big Stick: U.S. Intervention in Cuba, 1906-1909 Arkivert 9. oktober 2012 hos Wayback Machine.

|  |  |
| --- | --- |
| Oppslagsverk/autoritetsdata | LCCN
 |
| Medaljeoversikt |
| --- |
| Konkurrerte for USAs flagg USA |
| Kjelkehockey |
| Paralympiske vinterleker |
| Gull | 2018 Sør-Koreas flagg Pyeongchang | Kjelkehockey |
| Gull | 2014 Russlands flagg Sotsji | Kjelkehockey |
| VM i kjelkehockey |
| Sølv | 2017 Sør-Koreas flagg Gangneung | Kjelkehockey |
| Gull | 2015 USAs flagg Buffalo | Kjelkehockey |
| Sølv | 2013 Sør-Koreas flagg Goyang | Kjelkehockey |
| Gull | 2012 USAs flagg Buffalo | Kjelkehockey |

**Kevin McKee** (født 11. februar 1990 i Davenport i Iowa) er en kjelkehockeyspiller fra USA. Han har to paralympiske gullmedaljer i kjelkehockey for USA, og to VM-gull.

Bakgrunn
--------

McKees funksjonshemming er medfødt, han er født med Kaudalt regresjonssyndrom (*sacral agenesis*). Dette betyr at nedre del av ryggraden ikke er helt utviklet. Han begynte med kjelkehockey i 2000, og debuterte for USAs landslag i 2010.

Idrettskarriere
---------------

Han deltok i to World Sledge Hockey Challenge-turneringer i 2011, der USA kom på tredjeplass. Han deltok også i World Sledge Hockey Challenge 2012, der USA vant.

VM i kjelkehockey 2012 ble arrangert på Hamar i Norge, og USA vant dette mesterskapet etter seier 5–1 over Sør-Korea i finalen. Året etter kom USA på andreplass i VM i kjelkehockey 2013, der de tapte finalen 0–1 mot Canada. USA kom også på andreplass i World Sledge Hockey Challenge 2013.

McKee deltok i sine første paralympiske leker i 2014, og USAs lag vant kjelkehockey under Paralympiske vinterleker 2014. Han deltok i tre av kampene i dette mesterskapet. Året etter deltok han i VM i kjelkehockey 2015, der USA vant finalen 3–0 over Canada, og han vant dermed sitt andre VM-gull. De vant også World Sledge Hockey Challenge 2015, som ble arrangert i Buffalo i New York.

USA vant begge World Sledge Hockey Challenge-turneringene i 2016, og de vant også Stillehavsmesterskapet i kjelkehockey (IPC Pan-Pacific Championship) i 2016. USA fikk sølv i VM i kjelkehockey 2017, og vant World Sledge Hockey Challenge 2017.

I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2–1 over Canada.

Referanser
----------

1. ↑  IPC - *Kevin KcKee*, besøkt 28. mars 2018.

Eksterne lenker
---------------

* Biografi hos IPC
* Profil hos Team USA
* Profil hos Team USA Hockey
* Profil hos Pyeongchang 2018 Arkivert 29. mars 2018 hos Wayback Machine. (PL 2018)
**Tritec** er et samarbeid mellom Chrysler Corporation og Rover-gruppen (den gang et underselskap av BMW, startet i 1997 for å utvikle en ny rekkemotor for mindre bilmodeller. Det ble bygget en fabrikk i Brasil som skulle fremstille motoren. Da BMW solgte Rover-gruppen beholdt de eierandelen i Tritec.

Tritec-motoren ble utviklet av Chrysler, og er beslektet med deres 2.0-liters motor fra Chrysler Neon. Det er en moderne motor med overliggende kamaksel og 16 ventiler, og det eksisterer tre utgaver: 1.4 liter, 1.6 liter og kompressormatet 1.6 liter.

BMW bruker denne motoren i sin BMW MINI, men vil erstatte motoren med den nye Prince-motoren utviklet i et samarbeid med PSA Peugeot Citroën nå som Chrysler er en del av BMWs erkerival DaimlerChrysler. BMWs kontrakt med Tritec går ut i 2007.

I februar 2006 bød det kinesiske selskapet Lifan på Tritec-fabrikken, da motoren ikke lenger ble brukt av verken BMW eller Chrysler. Lifans planer er å flytte fabrikkens utstyr til Kina, hvor de vil produsere en videreutviklet versjon av Tritec-motoren fra 2008. Disse motorene vil så eksporteres til Europa og Nord-Amerika.

1.4
---

1.4-litersversjonen (1 397 ccm) har en boring på 77 mm og en slaglengde på 75 mm. Som alle Tritec-motorene har den overliggende kamaksel og 16 ventiler, og er fremstilt av aluminium. Effekten er 55 kW (75 hk) og 122 Nm (90 ft-lbf). Motoren blir benyttet i den portugisiske og greske versjonen av Mini One.

Brukt i:

* MINI *One* (Portugal, Hellas)

1.6
---

1.6-litersversjonen (1 598 ccm) har også en boring på 77 mm, men en lengre slaglengde: 85.8 mm. Effekten er oppgitt til 66 kW (90 hk) og 140 Nm (104 ft-lbf) i *One* og 85 kW (116 hk) og 149 Nm (110 ft-lbf) i *Cooper*.

Brukt i:

* MINI *One* og *Cooper* (frem til 2008).
* Chrysler PT Cruiser (ikke i USA)
* Chery Flagcloud og Windcloud.
* Lifan 520

1.6 SC
------

1.6 SC er utstyrt med en kompressor og ladeluftkjøler. Kompresjonen er redusert fra 10.5:1 til 8.3:1. Effekten var opprinnelig 120 kW (163 hk) og 210 Nm (155 ft-lbf), men har siden blitt økt til 125 kW (170 hk) og 220 Nm (162 ft-lbf). 1.6 SC vant prisen *International Engine of the Year* i klassen mellom 1.4 og 1.8 liter i 2003, samt fikk en plass på listen *Wards 10 Best Engines* i 2005.

Brukt i:

* MINI *Cooper S*

Se også
-------

* Liste over BMW-motorer

´•´
**BMW:** Hovedartikkel · Portal · Kategori
Portal: BMW
Vulkanen Galunggung under utbrudd i 1982  Foto: R. Hadian, U.S. Geological Survey 
Bilde fra dagen etter det nattlige utbruddet i 1982

**Galunggung** er en aktiv stratovulkan på øya Java i Indonesia. Den er 2.168 meter høy. Vulkanens siste større utbrudd var i 1982 og er blant annet kjent for at et fly fra British Airways fikk problemer når det passerte gjennom askeskyen.

Fem kjente utbrudd
------------------

Det er (pr 2010) historisk belagt fem utbrudd fra denne vulkanen. Det første man har historisk belegg for var samtidig det hittil mest intensive og ødeleggende. Det fant sted i 1822. Dette utbruddet, som er notert med styrke 5 på vulkaneksplosivitetsindeksen (VEI), kostet 4011 mennesker livet. Under utbruddet ble 114 landsbyer ødelagt av lava-, lahar- og inntil ti kilometer lange pyroklastiske strømmer.

Et ytterligere utbrudd fant sted i 1894.

I 1918 ble det dannet en stor pluggdom på toppen av vulkanen. 

Utbruddet i 1982 hadde en VEI-intensitet på 4, og kostet 35 mennesker livet, alle i vulkanens nære omgivelser på Java. Det pågikk fra mai til oktober, og pluggdomen som var blitt dannet i 1918 ble da nesten helt blåst vekk. I tillegg til nestenulykken på utbruddsnatten med British Airways Flight 9, da alle fire flymotorer kuttet ut da den fløy gjennom askeskyen, gikk det en måned etter også nesten galt med en Singapore Airlines-flyvning. Denne flighten, med 230 ombord, kom også uforvarende inn i en askesky nattestider og mistet tre motorer, men klarte også å gjenoppstarte etter et betydelig høydetap på 2400 meter.

Det så langt siste utbruddet fulgte i 1984, av VEI-styrke 2, et freatisk utbrudd som pågikk i to uker.

Eksterne lenker
---------------

* (en) Galunggung – kategori av bilder, video eller lyd på Commons Rediger på Wikidata

* NOAA facts and figures about Galunggung
* Volcanological Survey of Indonesia
* Official website of Indonesian volcanoes at USGS

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Gesellkladd** er en type regnskapsbøker som ble ført i forbindelse med nordlandshandelen på Bryggen i Bergen. Gesellkladden ble ført av gesellen under lossing og lasting av nordlandsjektene og forteller om varehandel i Bergen i historisk tid.

Bakgrunn
--------

Til grunn for innførslene ligger kontrolltelling ved lossing og lasting, samt varebestillinger. Disse ble gitt muntlig på stedet, eller skriftlig gjennom brev eller hjemsedler. Det ble også såkalte pakkbøker. Beløpene førte gesellen deretter over i nordfarkladden. I tillegg var det vanlig å føre disse kladdeinnførslene med kritt på en medbrakt tavle, slik det var bestemt i de kontorske artiklene av 1754, (Det norske Kontor).

I gesellkladdene finnes lister over de mottatte varer som tørrfisk, tran og rogn som kom nordfra. Her finnes også lister over uttak av varer fra bryggekjøpmannen for frakt nordover. Oppstillingene baserer seg på kontroll ved lossing og lasting, og vil dermed være uttrykk for kontrolltelling. I noen tilfeller vil en i gesellkladdene finne oppgitt varer som senere er strøket ut, og ikke vil finnes igjen i nordfarkladden. Kanskje får en her et innblikk i en beslutnings- eller forhandlingsprosess om hvilke varer som ble prioritert innenfor en trang økonomisk ramme? I noen tilfeller er det mer interessant å se hva som ikke ble kjøpt.

Gesellkladder finnes kun i noen få av nordlandshandlerarkivene. Grunnen er nok at de har karakter av forberedende arbeidsnotater. De gyldige opplysningene er ført videre til nordfarkladdene.

Gesellkladder finnes i arkivene etter Christian Ameln (1798–1817), Georg og Berendt Voss (1806–1817) og Berendt og Berendt Vedeler (1827–1853). Arkivene oppbevares ved Bergen Byarkiv.

Se også
-------

* Nordfargjeld

Eksterne lenker
---------------

* Gesellkladder - oppslagsverket oVe, artikkel av Arne Skivenes, Bergen Byarkiv.
* Bergen Byarkiv
**Møllenberg** er en bydel i Trondheim, øst for Nidelva, nord for Bakklandet og Pappenheim, vest for Rosenborg og sør for Lademoen. Kommuneorganisasjonsmessig er Møllenberg en del av Østbyen bydel.

Bydelen, og da spesielt Nedre Møllenberg gate og Kirkegata, består hovedsakelig av toetasjes trehusgårder fra 1880- og 1890-årene. Frem til midten av 1980-årene var Møllenberg i stor grad et arbeiderstrøk bebodd av barnefamilier. I de senere årene er mange av tregårdene blitt gjort om til boliger for studenter. Dette har ført til at bydelen i stor grad preges av festbråk og støy.

På aller nederste del av Møllenberg, mot vannet, finner en kjøpesenteret Solsiden, tidligere Trondhjems Mekaniske Værksted. Dette området kalles Nedre Elvehavn.

Som med alle de historiske bydelene i Trondheim er det uenighet om hvor de nøyaktige bydelsgrensene går.

Referanser
----------

1. ↑  Kolseth, Hans Ivar Moss (21. september 2021). «Festing heilt ute av kontroll i studentbydel: – Dette kan ikkje fortsette». *NRK* **(norsk nynorsk)**. Besøkt 30. desember 2021.

Eksterne lenker
---------------

* (en) Møllenberg – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |